Karang sebuah tulisan dalam bahasa Betawi yang bernada ekspositori dan panjangnya 1 paragraf.

Layanan mèdia sosial Facebook nyêdièin pitur kamèra 360°. Êlu kagak pêrlu kamèra khusus, cukup ngêgunèin kamèra di ponsèl êlu. Amat disaranin buat ngaksès Facebook liwat aplikasi kêtimbang pêramban intêrnèt. Wayah êlu udèh ngaksès aplikasi Facebook, pilih kolom nyang tuman digunèin pêranti ngêjè unggahan atau status di aplikasi ntu. Posisinyè pêrsis di bagian bawah 'stories' nyang di pinggirnyè adè poto propil Facebook êlu. Nantinyè, êlu bakal dialihin kê halaman unggahan. Di halaman unggahan, pilih jênis unggahan dulu. Gèsèr ampè êlu nêmuin jênis unggahan bêrnamè '360 photo'. Kalo udèh siap, mangkè pêncèt tombol biru nyang adè di bagian bawèh tampilan aplikasi. Lakuin prosès pêngambilan poto sêarah jarum jêm atau sêbaliknyè buat saban poto 360°.